Беҙҙең эраға тиклем 36 йылда Рим триумвиры Антоний әрмән батшаһы Артавазд (Тиграндың улы) менән берлектә Атропатенға бәреп инә, әммә еңелә; киләһе йылда, киреһенсә, Мидия батшаһы Артавазд Антоний менән парфиялыларға һәм әрмән батшаһы Артаваздға ҡаршы килешеү төҙөй. Римдең союздаш Ариобарзан идара иткән осорҙа Октавиан Август үҙе Әрмәнстандың батша тажын уға тапшыра, ләкин ул ни бары 2 йыл батшалыҡ итә. Власты Атропатен батшаһына тапшырыу Әрмәнстанда уларға ҡаршы фетнә тыуҙыра. Ариобарзандың вафатынан һуң Әрмәнстанстандың батша тажы Ариобарзандың улы Артавазд Икенсегә тапшырыла. ул да Артавазд Өсөнсө исеме аҫтында Әрмәнстан батшаһы була. Беҙҙең эраның I быуаты башында Парфия батшаһы Артабан II үҙенең улын Атропатен батшаһы итеп ҡуя, артабан илдең бөтә батшалары ла әрзәкиҙәр (аршакидтар) династияһынан ҡуйыла. Әрзәкиҙәр династияһы ҡолағандан һуң Атропатен Сәсәниҙәр дәүләте составына инә .